О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 287
Взето с Протокол № 27 от заседание на Общински съвет – Чепеларе, проведено на 29.07.2021 година.

ОТНОСНО: Даване съгласие за промяна на уличната регулация засягаща част от поземлен имот с идентификатор 80371.71.31 и Разрешение за изработване на проект за подробен устройствен план – план за регулация и застрояване за поземлен имот с идентификатор 80371.71.31 по кадастралната карта на гр. Чепеларе, общ. Чепеларе, в местност „Блатата“, землище на гр. Чепеларе с промяна предназначението на земята за „База за отдих“
Общински съвет – Чепеларе, като изслуша предложението на Кмета на Общината, Постоянната комисия по общинска собственост, устройство на територията, инфраструктура и екология и на основание чл. 21, ал. 1, т. 11 от ЗМСМА, във връзка с чл. 124а, ал. 1 от ЗУТ, чл. 124б, ал. 2 от ЗУТ, чл. 125 от ЗУТ, чл. 128а, ал. 1, 2 и 4 от ЗУТ, 134, ал. 2, т. 1 от ЗУТ, заявление вх. №ГА-ПУП-29/20.05.2021 г. от Анка Тодорова Тодорова и Решение ІІ.№5, взето с Протокол №5 на заседание на Общински експертен съвет по устройство на територията при Община Чепеларе
Р Е Ш И
1. Дава съгласие за промяна на уличната регулация, засягаща част от поземлен имот с идентификатор 80371.71.31 по кадастралната карта и кадастралните регистри на гр. Чепеларе, местност „Блатата“, землище на гр. Чепеларе.

2. Одобрява задание за изработване на проект за подробен устройствен план – план за регулация и застрояване за поземлен имот с идентификатор 80371.71.31 по кадастралната карта и кадастралните регистри на гр. Чепеларе, местност „Блатата“, землище на гр. Чепеларе.
3. Разрешава изработването на проект за подробен устройствен план – план за регулация и застрояване за поземлен имот с идентификатор 80371.71.31 по кадастралната карта и кадастралните регистри на гр. Чепеларе, общ. Чепеларе, одобрени със Заповед № РД-18-57/28.08.2006 г. на Изпълнителния директор на Агенцията по геодезия, картография и кадастър, в местност „Блатата“, землище на гр. Чепеларе за „База за отдих“ с параметри на застрояване: устройствена зона „Ок“, плътност на застрояване – до 30%, Кинт – 1.5, озеленяване от 50%, Н – 10 м (3 етажа), съобразени с устройствените параметри на застрояване по Общия устройствен план на Община Чепеларе, одобрен с Решение № 710 от 25.07.2019 г. на Общински съвет гр. Чепеларе. 
Проектът да се изработи от правоспособни проектанти в М 1:500 в цифров и графичен вид и да отговаря на изискванията на Наредба № 8 от 14.06.2001 г. за обема и съдържанието на устройствените схеми и планове. Проектът да се представи в Община Чепеларе, окомплектован с актуална скица от СГКК гр. Смолян, актуална скица с нанесена действаща регулация, геодезическо заснемане, План - схема „Ел.“ и План - схема „ВиК“.
Общ брой на общинските съветници: 13

Гласували: 11
Анета Пашалиева: “ЗА”



Румен Стрински: “ЗА”


Гинка Хаджиева: “ЗА”



Слава Пепеланова: “ЗА”

Екатерина Петрова: “ЗА”  



Стефан Кондилов: “ЗА”

Лина Иванова:“ЗА”




Стоян Андреев: “ЗА”

Пантелей Мемцов:“ЗА”



Филип Делисивков: “ЗА”


Росица Черпокова: “ЗА“





 “ЗА” 11
“ПРОТИВ”0
“ВЪЗДЪРЖАЛ СЕ” 0






ПРЕДСЕДАТЕЛ НА ОБЩИНСКИ

СЕКРЕТАР:……………….


СЪВЕТ - Ч Е П Е Л А Р Е: ……………………..  
/СИЛВИЯ БЕЛЕВА/





/ПАНТЕЛЕЙ МЕМЦОВ/
